b'\n_START_ARTICLE_\nSekolah Kebangsaan Taman Sri Mawar\n_START_SECTION_\nSejarah\n_START_PARAGRAPH_\nSejarah SK Taman Sri Mawar:_NEWLINE_Sekolah Kebangsaan Taman Seri Mawar telah dibuka_NEWLINE_pada 1 Disember 1993. Pembukaan sekolah ini pada awalnya adalah bertujuan menampung peningkatan pelajar di sekitar kawasan Senawang berikutan pembukaan taman \xe2\x80\x93 taman perumahan baru di sekitarnya. Antara taman \xe2\x80\x93 taman tersebut adalah Taman Tuanku Jaafar, Taman Seremban Jaya dan Taman Tuanku Najihah._NEWLINE_Sebelum mempunyai bangunan sendiri, Sekolah Kebangsaan Taman Seri Mawar pada awalnya beroperasi secara menumpang di bangunan Sekolah Kebangsaan Senawang sehingga 26 Jun 1994. Pada tanggal 27 Jun 1994 dengan rasminya Sekolah Kebangsaan Taman Sri Mawar berpindah ke tapak sekarang iaitu di Taman Sri Mawar. Dengan mempunyai bangunan dan kemudahan sendiri maka pengurusan serta proses pengajaran dan pembelajaran adalah lebih teratur._NEWLINE_Tanggal 26 Mac 1994, Persatuan Ibu Bapa dan Guru ( PIBG ) telah ditubuhkan dan dirasmikan oleh Yang Berhormat Dato\xe2\x80\x99 Haji Shamsul Bahari. Bermula dari sini maka Sekolah Kebangsaan Taman Seri Mawar telah mengorak langkah lebih jauh dengan perasmian Makmal komputernya iaitu mawar.com pada 24 Mac 2005 oleh\xc2\xa0YAB Dato\xe2\x80\x99 Seri Utama Tan Sri Haji Isa B. Samad,\xc2\xa0Menteri Besar Negeri Sembilan ketika itu._NEWLINE_Seperti sekolah \xe2\x80\x93 sekolah lain, Sekolah Kebangsaan Taman Seri Mawar juga di lengkapi dengan makmal sains, bengkel Kemahiran Hidup, surau, bilik rawatan pergigian dan kesihatan dan Bilik Pemulihan Khas yang lebih dikenali dengan Kelas Maju. Di samping itu juga sekolah ini mempunyai Kelas Pendidikan Khas Masalah Pembelajaran ( 2001 ) dan mulai 2005 sekolah ini juga telah mempunyai 2 buah Kelas Prasekolah bagi kemudahan penduduk setempat._NEWLINE_Sekolah Kebangsaan Taman Seri Mawar juga telah menumpangkan 2 buah sekolah iaitu Sekolah Kebangsaan Taman Tuanku Jaafar ( 1998 \xe2\x80\x93 2001 ) dan Sekolah Kebangsaan Seremban Jaya ( Jan 2004 \xe2\x80\x93 Julai 2004 ). Dengan pembinaan kedua \xe2\x80\x93 dua buah sekolah itu, maka jumlah murid bagi sekolah ini telah semakin berkurangan.\n_START_SECTION_\nPencapaian\n_START_PARAGRAPH_\n2013 - Naib Juara Pertandingan Action Song peringkat Daerah_NEWLINE_Pertandingan Kuiz(ISWAHYU) Peringkat Daerah(Penyertaan)_NEWLINE_2014 - Juara Pertandingan Kuiz (ISWAHYU) Peringkat Daerah_NEWLINE_Naib Juara Pertandingan Kuiz (ISWAHYU) Peringkat Negeri_NEWLINE_Tempat ke-3 Pertandingan Kalam Jamaie Peringkat Daerah_NEWLINE_Choral Speaking(Penyertaan)Peringkat Daerah_NEWLINE_Penyertaan "Bazar Industri Kreatif Seni Budaya Zon Selatan"_NEWLINE_2015-Naib Juara Pertandingan Kraf Anyaman Putri Islam_NEWLINE_Tempat Ke-3 Hidangan minum Petang_NEWLINE_Tempat ke-5 Action Song peringkat Daerah Spell-it-right (Penyertaan)_NEWLINE_Tempat ke-5 pertandingan Koir Peringkat Daerah_NEWLINE_Mewakili Malaysia ke Festival Gamelan & Caklempong Antarabangsa_NEWLINE_Kejohanan Bola Tampar Peringkat Daerah(Penyertaan)_NEWLINE_2016-Tempat Ke-3 Pertandingan Kalam Jamaie Peringkat Daerah_NEWLINE_Pertandingan Bercerita(Penyertaan)'